Karolo ya 132 ya Molaotheo wo mofsa e tšewa gore e balega ka tsela ye:
Khuduthamaga ya Profense e bopša ke Tonakgolo le maloko a a sa fetego a 10 ao a beilwego ke Tonakgolo go ya ka karolo ye.
Tona, e swanetše go balwa bjalo ka kukamo go leloko la Khuduthamaga; le
Seboka sa Maloko a Palamente se swanetše go balwa bjalo ka kukamo go lekgotlapeamelao la profense.
go bea malebana le pothefolio ye nngwe le ye nngwe leloko la theramelao ya profense yo e lego leloko la phathi yeo pothefoliong yeo e abilwego ka tlase ga temana ya (a), bjalo ka leloko la Khuduthamaga le rwelego boikarabelo bja pothefolio yeo;
ge Tonakgolo a kgopetšwe go dira bjalo ke moetapele wa phathi yeo leloko le la Khuduthamaga e lego leloko la phathi ya gagwe; goba
tirišo ya maatla ao a ukangwego mo go temana ya (b), (d)(i) goba (e) tša karolwana yeo mme di ama motho yo e sego leloko la phathi ya Tonakgolo, sephetho sa moetapele wa phathi yeo motho yo e lego leloko, ke sona se fiwago šedi; le
tirišo ya maatla a a ukangwego go temana ya (b) goba (e) ya karolwana yeo mme a ama motho yo e lego leloko la phathi ya Tonakgolo, gona sephetho sa Tonakgolo se fiwa šedi.
Maloko a Dikhuduthamaga a ikarabela mongwe le mongwe go Tonakgolo le go theramelao ya profense malebana le taolo ya dipothefolio tša bona, mme maloko a mangwe ka moka a Khuduthamaga, le wona bjalo, a ikabela ka seboka mabapi le phethagatšo ya mediro ya mmušo wa profense le go melawana ya wona.
Maloko a Dikhuduthamaga a swanetše go laola dipothefolio tša ona go ya ka morero wo o beilwego ke Khansele.
Ge leloko la Khuduthamaga le šitwa ke go laola pothefolio ya lona go ya ka morero wa Khuduthamaga, Tonakgolo a nyaka gore leloko leo le amegago le kuke taolo ya pothefolio ya lona gore e tle e nyalelane le molawana woo.